Allen den, die disen brief an sechent ✳ oder hoͤrent lesen, kùnden wir, Johans Scher₎, schulth̄ ze der Nùwen Regenspgˀ, ✳ und die ✳ ✳ burgˀ gemeinlich, ✳ die ze der selben buͦrge gesessen sint, ✳ das fùr unns kamē
offenlich ✳ und unbetwngenlich, gesunt libes ✳ un̄ sinnes an offen gerichte ✳ die erbnˀ lùte ✳ Chuͦnr₎ und Jacob, ✳ Johans
Stuͤlinger seligen eliche sùne, ✳ und vertgetten ✳ un̄ verzigē sich ✳ mit Heinr₎ des Stuͤlingers von Walthusen, ir vettsˀ
un̄ ir an erbornē vogtes, handen ✳ an min, des vorgen̄ schulth̄, hant ✳ mit gevallener ✳ un̄ gefragter urteilde uf den
eide ✳ driier mùt kernen geltes ✳ ab der halden, ✳ die gelegen ist ze der Nùwen Regenspgˀ, ✳ die man nēmet der
Menneweg, ✳ in Walthˀs hant von Rubiswile, ✳ der ze dien ziten amptman ✳ und wissenthafter botte was ✳ der erwirdigē, geislichen vroͧwen der ✳ ✳ eptischinē un̄ des ✳ ✳ conventz des gotzhuses ze Kungsvelt, ✳ Sant Claren ordens,
gelegen in Costentzer bystuͦm, ✳ ze ir handen luterlich dur got ✳ und dur ir vordren sele heile willen ✳ und mit namē,
dz si da von jerlich began soͤllent ✳ ir eins Ruͦdolfs des Stuͤlingsˀ seligē ✳ und ir anen vroͧ Katherinē der Stuͤlingˀin
und Joh̄ Stuͤlingˀs seligē, ir vattˀs, jar tag ✳ und uff welen tag jecliches besunder gevellet, ✳ dz man es denne ane
allen fùrzug, ✳ ane alle gevˀde began sol. ✳ und mit namen also dz man uf den selben tag sol geben ✳ dien ✳ ✳ vroͧwē gemeinlich zwei viertel kˀnē uͤber tisch ✳ und dien bruͦdnˀ oͧch zwei viertel kˀnē ùber tisch, ✳ das si da mitte koͧffen soͤllēt,
was si danne wellent, ✳ dz inen aller trostlichost sie ✳ und dz si da bi der vorgenātē selen gedenken. ✳ oͧch verjachen
si offenlich, ✳ dz si den zins jerlich soͤllent entwertē ze Kùnsgvelt. ✳ und soͤllēt oͧch dù vorgen̄ halden nùt fùror vˀkoͧffē
noch versetzē noch in decheinen weg an griffen, ✳ noch verkùmberrē, ✳ da mitte die vorgen̄ driie mùt kˀnē geltes
in decheinen weg gehindtˀ oder gesumet moͤchtin werden ✳ wan dz man si weren sol ane allen fùrzug. ✳ oͧch wart da
beredet, wenne dz weri, dz die vorgen̄ knaben Chûnr₎ un̄ Jacob Stuͤlingˀr koͧftin driie mùt kˀnē geltes uf einē
andnˀ guͤte, dz die obgenantē ✳ ✳ vroͧwen ✳ un̄ ir ✳ ✳ amptlùte benuͦgtin, da si des obgen̄ zinses sicher werin, ✳ dz sol man
inen gunnen ane allen fùrzug ✳ und sol inen denne dù selbe halde lidig sin. ✳ dis dinges sint gezùgen die erbern
lùte, die hie nach geschriben stant: ✳ herr Uͦlr̄, der lùpriestˀ ze Dielstorf, ✳ herr Heinr₎ von Ruͤmlang, ritt₎,
Bilgri vō Rumlang, vogt ze Regenspgˀ, ✳ Heinr₎ der Schenko vō Keiserstuͦl, ✳ Bilgri vō Ebened, ✳ Joh̄ von Eredingē, ✳ Joh̄ von Steinimur, ✳ Lùtold Tuͤnig₎, Joh̄ Zwikker, Uͦlr̄ Wisso vō Zùrich, Joh̄ Hebstrit vō Mandach ✳ und
anderr erbˀ lùten genuͦg. ✳ und des ze urkùnde aller der vorgeschribnˀ dingen, so haben wir, der vorgen̄ ✳ ✳ schulth̄
un̄ die ✳ ✳ burg₎ ze der Nùwen Regenspgˀ, dur pette willen der obgen̄ Chûnr₎ ✳ un̄ ✳ Jacobs und Heinrichs des Stuͤ¬
lingˀs, ir vogtes, dissen brief besigelt mit ùnserm ingesigel. ✳ wir, die egen̄ Chuͦnr₎ un̄ Jacob die Stuͤling₎, gebruͦder,
verjechen aller der vorgeschribner dingen beide rede werken, ✳ dz si also beschechen sint. ✳ und ze merer sicherheit
und vergicht aller der vorgeschribnˀ dingen, so haben wir gebetten ✳ Heinr₎ den Stuͤling₎, ùnsnˀ vett₎, ✳ der
ùnser an erborner vogt ist, disen brief oͧch besigellen mit sinem an hangenden ingesigel, ✳ won wir eigenner
ingesigeln nùt haben. ✳ ich, der egen̄ Heinr₎ Stuͤling₎ von Walthusen, ✳ vergich, dz ich dur pette willen
der obgen̄ Chunnr₎ un̄ Jacobs, miner vettnˀ ✳ un̄ oͧch in vogtes wis, disen brief besigelt han mit minem ingesigel, ✳ der geben wart ze Regenspgˀ ✳ an sant Marcellen tag, ✳ des jares, do man zalte vō gottes
gebùrte drùzechenhundtˀ viertzig jar und dar nach in dem sechsten jare.